31996R2375
L 325/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2375/96 НА КОМИСИЯТА
от 13 декември 1996 година
за изменение на Регламент (ЕИО) № 3223/94 относно подробни правила за прилагането на режима на внос на плодове и зеленчуци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци (1), последно изменен с Регламент (ЕО) № 1363/95 на Комисията (2), и по-специално член 23, параграф 2 от него,
като има предвид, че Регламент (ЕО) № 3223/94 на Комисията (3), последно изменен с Регламент (ЕО) № 1890/96 (4), определя подробни правила за прилагането на режима на внос на плодове и зеленчуци;
като има предвид, че член 4, параграф 4 от Регламент (ЕО) № 3223/94 предвижда, че фиксираните стойности на вноса спират да бъдат в сила, когато никаква средна представителна цена не е съобщена на Комисията в продължение на седем последователни дни; като има предвид, че когато съгласно тези разпоредби не се прилага никаква фиксирана стойност на вноса по отношение на даден продукт, следва да се предвиди, че приложимата към този продукт фиксирана стойност на вноса е равна на последната средна стойност от фиксираните стойности, които са в сила; като има предвид, че освен това следва да се изясни, че използването като фиксирана стойност на вноса на последната единична стойност по смисъла на членове от 173 до 176 от Регламент (ЕИО) № 2454/93 на Комисията от 2 юли 1993 г. относно определяне на разпоредби за прилагането на Регламент (ЕИО) № 2913/92 на Съвета относно създаването на Митнически кодекс на Общността (5), последно изменен с Регламент (ЕО) № 2153/96 (6), е ограничено до началото на всеки период на прилагане, предвиден в приложението към цитирания по-горе регламент;
като има предвид, че мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Параграфи 4 и 5 от член 4 от Регламент (ЕО) № 3223/94 се заменят със следния текст:
„4. За периода на прилагане, фигуриращ в част А от приложението, фиксираните стойности на вноса остават в сила, докато не бъдат променени. Въпреки това те престават да се прилагат, когато никаква средна представителна цена не е съобщена на Комисията за седем последователни пазарни дни.
Когато съгласно първата алинея, никаква фиксирана стойност на вноса не е в сила за даден продукт, приложимата фиксирана стойност на вноса за този продукт е равна на последната средната стойност от фиксираните стойности на вноса.
5. Без да се засягат разпоредбите на параграф 1, считано от първия ден на периодите на прилагане, фигуриращи в част А на приложението, когато не е било възможно да се изчисли фиксирана стойност на вноса, приложимата фиксирана стойност на вноса за един продукт е равна на последната единична стойност в сила за този продукт по смисъла на членове от 173 до 176 от Регламент (ЕИО) № 2454/93.“
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 декември 1996 година.